ඡන්ද පොරොන්දුවකට පමණක් සීමා වූ නුවරඑලිය - කර්ගස්වෝල්ඩ් වතුයායේ ඇති අබලන් පාලමක් ගැනයි අද රතු මිනිත්තුවේ අවධානය.මේ නුවරඑළිය - නෝර්වුඩ් ප්‍රාදේශීය සභාවට අයත් කර්ගස්වෝල්ඩ් වතුයායයි.රමණීය සුන්දරත්වයකින් යුත් මෙම වතුයායේ ජීවත්වෙන ජනතාවගේ ප්‍රධාන ජීවනෝපාය තේ කර්මාන්තයයි.කෙසේවෙතත් ඔවුන්ට සිය දෛනික කටයුතු සඳහා බගවන්තලාව නගරයට පිවිසීමට ඇති එකම පාලම මේ වන විට පවතින්නේ දැඩි අබලන් තත්ත්වයකයි.මීට වසර පහළොවකට පමණ පෙර සිටම අබලන් තත්ත්වයේ පවතින මෙම පාලමෙන් ඇද වැටී බොහෝ දෙනෙකු තුවාල ලබා ඇති බව ද ප්‍රදේශවාසීන් පවසනවා.එහෙත් තම ජීවිතවලට ඇති අවධානම ගැන ද නොසිතා පවුල් සියයක පමණ ජනතාවත් , පාසල් දරුවනුත් මෙම අබලන් පාලම භාවිත කරන්නේ තම කටයුතු සපුරා ගැනීමට වෙනත් විකල්පයක් නොමැති වීම හේතුවෙන්.